ויסנטה פאולה

ויסנטה איטלו פֶאוֹלָה (בפורטוגזית: Vicente Ítalo Feola; 1 בנובמבר 1909, סאו פאולו – 6 בנובמבר 1975, סאו פאולו) היה כדורגלן ומאמן כדורגל ברזילאי. פאולה שימש כמאמנה של נבחרת ברזיל בגביע העולם בכדורגל 1958, שנערך בשוודיה, בו זכתה ברזיל בפעם הראשונה בגביע.

==מועדון סאו פאולו==
פאולה התחיל את הקריירה שלו כשחקן בסאו פאולו. לאחר מעבר קצר בשתי קבוצות נוספות, אאוטו ואמריקנו מסאו פאולו, שלא קיימות יותר, סיים את הקריירה כשחקן בגיל צעיר.

בשנת 1935 החל את הקריירה שלו כמאמן במועדון סיריו. לאחר מעבר קצר בפורטוגזה מסנטוס, חזר למועדון סאו פאולו, הפעם כמאמן.

פאולה אימן את סאו פאולו בשמונה תקופות בין 1937 ו-1960. למעט אימון בוקה ג'וניורס בשנת 1961, לא אימן קבוצה אחרת מאז. בהובלתו, זכתה סאו פאולו פעמיים ברציפות באליפות סאו פאולו (1948 ו-1949).

עם חזרתו מאימון בוקה ג'וניורס, הביא פאולה לסאו פאולו את רעיון הקמת בית ספר לכדורגל לילדים ונוער. באותה התקופה סבל מועדון סאו פאולו בקשיים כלכליים עקב בנייתו המתמשכת של האצטדיון שלו, מורומבי. עקב כך, הקמת בית הספר לכדורגל על ידי פאולה התרחשה בתזמון מתאים, מאחר שהיה יותר כלכלי לסאו פאולו באותה התקופה לפתח את הכדורגלנים שלה מאשר לרכוש שחקנים מקבוצות אחרות. כמחוה לפאולה, מיד לאחר מותו בשנת 1975 כינה מועדון סאו פאולו את בית הספר לכדורגל שלו על שמו של המאמן המנוח.

==נבחרת ברזיל==
פאולה נבחר להוביל את נבחרת בגביע העולם 1958. לקראת אותה התחרות, צירף פאולה את פלה לנבחרת (אם כי תחילה לא בהרכב הפותח), למרות היותו אז עוד בן 17 בלבד ולמרות שנפצע זמן קצר לפני התחרות. פאולה אף ביצע צד אמיץ כאשר החליף שלושה שחקנים בהרכב הפותח לפני המשחק האחרון והגורלי בשלב הבתים מול ברית המועצות (לאחר ניצחון 3:0 על ותיקו 0:0 מול ): הוא הכניס להרכב את פלה, זיטו וגרינצ'ה במקום ז'ואל, דינו ומאזולה. החלפות אלו התבררו כמוצלחות (ברזיל ניצחה 2:0) ולדעת רבים פתחו למעשה את הדרך לזכייה בגביע.

בין כישוריו העיקריים של פאולה כמאמן הייתה היכולת ליצור קשרי עבודה מועילים עם שחקניו, אשר חיזקו את האווירה ואת המוראל של הסגל אותו אימן. תכונה זאת הייתה חשובה לזכיית גביע העולם ב-1958, לאור הביטחון העצמי הירוד ששרר בקרב העם הברזילאי לאחר כישלונות נבחרת ברזיל בשני גביעי העולם הקודמים (הפסד ביתי מפתיע ל בגמר גביע העולם 1950 והדחה ברבע הגמר בגביע העולם 1954).

פאולה נבחר על ידי התאחדות הכדורגל הברזילאית להוביל את הנבחרת גם בגביע העולם 1962 בצ'ילה, אך חלה לפני התחרות והוחלף על ידי איימורה מוריירה.

פאולה חזר לאמן את נבחרת ברזיל לקראת גביע העולם 1966 באנגליה. ההכנות לאותה התחרות היו מלוות בהפרעות ומאבקים פוליטיים רבים מצד קבוצות הכדורגל והפדרציות הברזילאיות. בסמוך למועד התחרות הגיע ל-46 מספר השחקנים שהתאמנו בנבחרת, כאשר רק 22 יכלו להרשם בפועל לנסוע לתחרות. בגביע העולם עצמו ברזיל לא העפילה לשמינית הגמר משלב הבתים ובכך רשמה את התוצאה החלשה ביותר בתולדותיה בתחרות. כתוצאה הודח פאולה מאימון הנבחרת.

בהובלתו של פאולה שיחקה נבחרת ברזיל 74 פעמים, מתוכן זכתה 55, סיימה בתיקו 13 והפסידה 6 פעמים.

==הישגים כמאמן==
סאו פאולו
* אליפות סאו פאולו: 1948, 1949
נבחרת ברזיל
* מונדיאל 1958

==קישורים חיצוניים==

* 
* [http://www.deshivoicechat.com/index.php?option=com_content&view=article&id=29:brazil-national-football-team&catid=5:for-home-only&Itemid=158&lang=en כתבה על נבחרת ברזיל בכל הזמנים]
* [http://www.estadao.com.br/noticias/esportes,vicente-feola-treinador-bonachao-competente-e-vencedor,459462,0.htm כתבה על פאולה] באתר עיתון אסטדו דה סאו פאולו ברשת. 
* [https://web.archive.org/web/20101211061125/http://reocities.com/SunsetStrip/lounge/4563/tricolor.html מידע] על סאו פאולו באתר ReoCities 

==הערות שוליים==

קטגוריה:מאמני כדורגל ברזילאים
קטגוריה:מאמני נבחרת ברזיל בכדורגל
קטגוריה:מאמני פורטוגזה
קטגוריה:מאמני סאו פאולו
קטגוריה:מאמני בוקה ג'וניורס
קטגוריה:ברזילאים שנולדו ב-1909
קטגוריה:ברזילאים שנפטרו ב-1975